《寄凤阳府斯文诸君子 其五 洪希羽教谕》
明代·郑真

委羽仙人老见招，中都庠序近云霄。圣神有赫瞻龙衮，俊选同趋飒佩瑶。

苜蓿盘空朝日上，扊扅歌罢晚香飘。客中那得重相见，千里空令怅望遥。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。